CELEX: 52005HB0007
Language: el
Date: 2005-04-07 00:00:00
Title: Σύσταση της Ευρωπαϊκής Κεντρικής Τράπεζας, της 7ης Απριλίου 2005, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Τράπεζας της Ελλάδος (EΚΤ/2005/7)

15.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 91/4
            
         
      ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   
   της 7ης Απριλίου 2005
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Τράπεζας της Ελλάδος
   (EΚΤ/2005/7)
   (2005/C 91/04)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
   Εκτιμώντας τα ακόλουθα:
   
               (1)
            
            
               Oι λογαριασμοί της Ευρωπαϊκής Κεντρικής Τράπεζας (EKT) και των εθνικών κεντρικών τραπεζών του Ευρωσυστήματος ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
            
         
               (2)
            
            
               Σύμφωνα με την ελληνική νομοθεσία, δεν είναι δυνατός ο διορισμός του ίδιου εξωτερικού ελεγκτή για περισσότερα από τέσσερα οικονομικά έτη. Συνακόλουθα, η θητεία του κ. Χαράλαμπου Σταθάκη, ο οποίος είναι ένας εκ των δύο σημερινών εξωτερικών ελεγκτών, δεν μπορεί να ανανεωθεί. Η Τράπεζα της Ελλάδος μπορεί να διατηρήσει ως εξωτερικούς της ελεγκτές την Ernst & Young (Hellas) Certified Auditors SA, υπό την προϋπόθεση της εναλλαγής του υπεύθυνου εταίρου.
            
         
               (3)
            
            
               Η Τράπεζα της Ελλάδος αποφάσισε ότι η Εrnst & Young (Hellas) Certified Auditors SA θα πρέπει να είναι ο μόνος εξωτερικός της ελεγκτής για το οικονομικό έτος 2005 και η ΕΚΤ θεωρεί ότι η εν λόγω εταιρεία πληροί εν προκειμένω τους απαραίτητους όρους διορισμού.
            
         
               (4)
            
            
               Η τρέχουσα θητεία των εξωτερικών ελεγκτών θα πρέπει να συνεχιστεί και να είναι ενός έτους, ανανεώσιμη,
            
         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Συνιστάται ο διορισμός της Ernst & Young (Hellas) Certified Auditors SA ως των εξωτερικών ελεγκτών της Τράπεζας της Ελλάδος για το οικονομικό έτος 2005 και με θητεία ανανεώσιμη για ένα έτος.
   
      Φρανκφούρτη, 7 Απριλίου 2005.
      
         
            Ο πρόεδρος της ΕΚΤ
         
         Jean-Claude TRICHET